# Ibai Llanos Garatea

Ibai Llanos Garatea (Bilbao, 26 de març de 1995), conegut simplement com a Ibai o Ibai Llanos, és un influenciador, youtuber i locutor d'esports electrònics basc. A més, és creador de contingut a Twitch, TikTok i YouTube. Llanos es va afincar a Catalunya el 2018, i actualment viu en una mansió a Bellaterra amb diversos companys de pis.
Va iniciar-se com a locutor l'any 2014, com a comentarista de partides en castellà del videojoc League of Legends acompanyat d'Ander Cortés. Aquest tipus de locució, en l'àmbit dels esports electrònics, s'anomena "casteig", per influència de l'anglès cast, motiu pel qual Llanos és conegut habitualment com a caster. Va treballar com a locutor de partides de la Lliga de Videojocs Professional (LVP) des del 2014 fins al 2020. El 5 de febrer del 2020, va anunciar, a través de la xarxa social Twitter que fitxava pel club d'esports electrònics G2 Esports com a creador de continguts. El març de 2020 va organitzar un torneig de FIFA 20 amb l'objectiu de recaptar fons per a la lluita contra el coronavirus (COVID-19), en el qual van participar la majoria de clubs de LaLiga Santander a través dels seus futbolistes. Va aconseguir recaptar fins a 200.000 € en total.

## Biografia

Ibai Llanos Garatea va néixer a Deusto, Bilbao, el 26 de març de 1995. El seu pare, Javier, és un metge sanitari. De nen, Ibai va admetre ser una persona molt creativa i imaginativa, amb grans interessos en els esports i el periodisme. En una entrevista, Llanos va explicar que la crisi econòmica espanyola va provocar un dur moment financer a casa seva i per tant, va haver de trobar refugi als videojocs i la narració d'esports electrònics. En la seva adolescència, juntament amb el seu millor amic Ander Cortés, va començar a pujar gameplays de Call of Duty: Modern Warfare 2 a YouTube sota l'àlies Ibai95. Després, van començar a narrar com aficionats en partides de League of Legends al nivell de bronze (la divisió més baixa del joc) en transmissions per Twitch.
El 2014, amb 19 anys, Ibai es va presentar amb el seu amic Cortés per ser narradors professionals d'esports electrònics a la Lliga de Videojocs Professional (LVP) l'últim dia del càsting.
El 27 d'octubre de 2019, després de la victòria de G2 Esports sobre DAMWON Gaming als quarts de final dels Worlds, Carlos "ocelote" li va pregar a Ibai davant del Palacio de Vistalegre que se n'anés a treballar amb ell a G2. Ibai va suggerir acceptar la proposta que s'oficialitzaria el febrer del 2020.
El 24 de gener de 2020, després de desavinences amb la LVP Ibai anuncia que deixa de ser comentarista per a LVP.
EL 5 de febrer del 2020 Ibai anuncia que fitxa per G2 Esports com a creador de contingut en un projecte en conjunt amb Ander, BarbeQ i Reventxz, tots ells amics i antics casters i analistes de LVP. Tots ells passaran a viure en una gran mansió, juntament amb Carmen "justeffe (coneguda com a "G2 jefa") la manager i productora del projecte.
El 13 de gener del 2021 Ibai anuncia que abandona G2 Esports al costat d'Ander, BarbeQ, Reventxz, per iniciar un projecte en solitari conegut popularment com a Ibai Land. Per al projecte es va llogar una gran casa ("La Mansió d'Ibai") en la qual va estar vivint i desenvolupant multitud d'accions durant pràcticament un any al costat d'Ander, BarbeQ, Reventxz, Werlyb i Carmen "Justeffe" Cardenete, tots streamers menys Carmen, cap de producció i mànager del projecte. Del projecte també van participar Illo Juan, Knekro i Cristinini encara que sense viure a "La Mansió".

## Premis i nominacions

| Any | Premi | Categoria | Resultat |
| 2020 | Esports Awards | Streamer de l'any | Guanyador |
| 2021 | Esports Awards | Streamer de l'any | Guanyador |
| 2021 | The Game Awards | Creador de Continguts de l'Any | Nominat |

## Referències

* 1 2 «¿Quién es Ibai Llanos? Conoce al reconocido streamer de G2 Esports». Esports, 20-03-2020. [Consulta: 10 juny 2020].
* ↑ «La sorpresa de Messi a Ibai Llanos para aclarar una vieja polémica». Futbol Red, 08-06-2020. [Consulta: 10 juny 2020].
* ↑ https://noticias.globaliza.com/asi-es-la-casa-de-ibai-llanos-en-barcelona-el-antiguo-hogar-de-samuel-etoo/
* ↑ Carlos 'Liber' Díaz. «Ibai ficha por G2 Esports». As, 05-02-2020. [Consulta: 21 juliol 2020].
* ↑ «FIFA 20: el torneo benéfico de Ibai contra el coronavirus termina con más de 140.000 euros». AS, 23-03-2020. [Consulta: 10 juny 2020].
* ↑ Sevilla, Diario de. «Ibai Llanos, la revolución de la nueva comunicación» (en castellà), 05-09-2021. [Consulta: 3 gener 2022].
* ↑ García, Claudia. «El padre de Ibai desvela el gran "defecto" de su hijo» (en castellà), 26-03-2021. [Consulta: 3 gener 2022].
* ↑ «La Caja Negra más esperada: Ibai Llanos» (en castellà). [Consulta: 3 gener 2022].
* ↑ «Ibai Llanos confiesa cómo la crisis de 2008 le golpeó: "Mi padre tuvo muchas deudas y mi madre se quedó sin trabajo"» (en castellà), 07-03-2021. [Consulta: 3 gener 2022].
* 1 2 «Mi Historia - Documental Ibai Llanos». [Consulta: 3 gener 2022].
* ↑ eSports, Movistar. «Todo sobre Ibai. Foto, biografía, cumpleaños y últimas noticias» (en castellà). [Consulta: 3 gener 2022].
* ↑ «OCELOTE le pide matrimonio a IBAI en las WORLDS madrid---------- Bonus: Clips twitch». [Consulta: 3 gener 2022].
* ↑ eSports, Movistar. «Ibai Llanos explica su salida y habla de su futuro» (en castellà), 28-01-2020. [Consulta: 3 gener 2022].
* ↑ «Ibai abandona G2 Esports para montar su propia marca» (en castellà), 13-01-2021. [Consulta: 3 gener 2022].
* ↑ País, Ediciones El. «Ibai Llanos deja el club de eSports G2 para lanzar su propio proyecto» (en castellà), 14-01-2021. [Consulta: 3 gener 2022].
* ↑ Santos, Eric. «Así es la mansión de Ibai Llanos en la que vivió Eto'o y el precio que paga cada mes» (en castellà), 07-02-2021. [Consulta: 3 gener 2022].
* ↑ Gutiérrez, Manu. «Ibai Llanos habla por primera vez de su novia: "Llevamos 6 años juntos"» (en castellà), 06-05-2021. [Consulta: 3 gener 2022].
* ↑ «Esports Awards 2020 | Esports Awards». [Consulta: 16 novembre 2021].
* ↑ «Esports Awards 2021: Categories, nominees & how to vote», 01-10-2021.
* ↑ «All nominees for The Game Awards 2021 and how to vote», 16-11-2021.